**Ministru kabineta rīkojuma projekta „Par valsts nekustamo īpašumu pārdošanu”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts sagatavots, lai, ievērojot Publiskas personas mantas atsavināšanas likumā ietverto tiesisko regulējumu, atļautu valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē valsts nekustamos īpašumus, kuri nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu, un to rentabilitāte ir negatīva, līdz ar to, lietderīgākais nekustamo īpašumu turpmākais izmantošanas veids ir tos atsavināt- pārdodot izsolē.  Ministru kabineta rīkojums stāsies spēkā tā parakstīšanas brīdī. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | |
| 1. | | Pamatojums | | | Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa. | | | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | Izstrādātais rīkojuma projekts „Par valsts nekustamo īpašumu pārdošanu” (turpmāk –projekts) paredz atļaut VNĪ pārdot izsolē šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā:  1. **Nekustamo īpašumu** (nekustamā īpašuma kadastra Nr.0500 011 0605) ‑ zemes vienību (zemes vienības kadastra apzīmējums 0500 011 0605) 8338 m² platībā un būvi – kazarmu (būves kadastra apzīmējums 0500 011 0605 001) ‑ **Aleksandra ielā 5, Daugavpilī.**  Īpašuma tiesības uz valsts nekustamo īpašumu ir nostiprinātas Latvijas valstij Finanšu ministrijas personā Daugavpils pilsētas zemesgrāmatas nodalījumā Nr. 100000142042, lēmuma datums: 05.04.2012.  Nekustamajam īpašumam zemesgrāmatas nodalījuma III daļas 1.iedaļā ir ierakstīti šādi apgrūtinājumi:  *– zemes vienība (kadastra apzīmējums 0500 011 0605) un būve (kadastra apzīmējums 0500 011 0605 001) atrodas valsts nozīmes pilsētbūvniecības pieminekļa “Daugavpils cietoksnis ar priekštilta nocietinājumu “(valsts aizsardzības Nr.7428) un valsts nozīmes arhitektūras pieminekļa “Daugavpils cietokšņa apbūve”(valsts aizsardzības Nr.4687) teritorijā un ir tā daļa - 8338 m²;*  *– nostiprināts ceļa servitūts par labu nekustamajam īpašumam Ordeņa ielā 110, Daugavpils (zemesgrāmatas nodalījums Nr. 100000111658) teritorija 178 m²;*  *– elektrisko tīklu kabeļu līnijas aizsargjosla 120 m²;*  *– būve (kadastra apzīmējums 0500 011 0605 001) ir vietējās nozīmes arhitektūras piemineklis “Ēka Nr.34 Kareivju kazarmas” (valsts aizsardzības nr.4710).*  Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 01.01.2018. ir 88 764 *euro* (zemes vienība – 18 821 *euro*+ būve 69 943 *euro*).  Zemes vienībai noteiktais lietošanas mērķis: 0903 – valsts un pašvaldību pārvaldes iestāžu apbūve.  Valsts nekustamais īpašums nav iznomāts.  2. **Nekustamo īpašumu** (nekustamā īpašuma kadastra Nr.0500 011 0607) ‑ zemes vienību (zemes vienības kadastra apzīmējums 0500 011 0607) 739 m² platībā un būvi – noliktavu (būves kadastra apzīmējums 0500 011 0607 001) ‑ **Aleksandra ielā 5A, Daugavpilī.**  Īpašuma tiesības uz valsts nekustamo īpašumu ir nostiprinātas Latvijas valstij Finanšu ministrijas personā Daugavpils pilsētas zemesgrāmatas nodalījumā Nr. 100000111658, lēmuma datums: 16.01.2012.  Nekustamajam īpašumam zemesgrāmatas nodalījuma III daļas 1.iedaļā ir ierakstīts apgrūtinājums- *īpašums atrodas*  *Daugavpils pilsētas pilsētbūvniecības pieminekļa teritorijā, Daugavpils cietoksnis ar priekštilta nocietinājumu.*  Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 01.01.2018. ir 5557 *euro* (zemes vienība – 2631 *euro*+ būve 2926 *euro*).  Zemes vienībai noteiktais lietošanas mērķis: 1002 – noliktavu apbūve.  Valsts nekustamais īpašums nav iznomāts.  3. **Nekustamo īpašumu** (nekustamā īpašuma kadastra Nr.0500 011 1717) – zemes vienību (zemes vienības kadastra apzīmējums 0500 011 1717) 10647 m² platībā un būvi – administratīvo ēku (būves kadastra apzīmējums 0500 011 1717 001) – **Mihaila ielā 11, Daugavpilī.**  Īpašuma tiesības uz valsts nekustamo īpašumu ir nostiprinātas Latvijas valstij Finanšu ministrijas personā Daugavpils pilsētas zemesgrāmatas nodalījumā Nr. 100000125613, lēmuma datums: 08.03.2012.  Nekustamajam īpašumam zemesgrāmatas nodalījuma III daļas 1.iedaļā ir ierakstīti šādi apgrūtinājumi:  *– zemes gabals ar kadastra apzīmējumu 0500 011 1717) un apbūve uz tā atrodas valsts nozīmes pilsētbūvniecības pieminekļa “Daugavpils cietoksnis ar priekštilta nocietinājumu “(valsts aizsardzības Nr.7428) un valsts nozīmes arhitektūras pieminekļa “Daugavpils cietokšņa apbūve”(valsts aizsardzības Nr.4687) teritorijā un ir tā daļa;*  *– 0,4 kV elektrisko tīklu kabeļu līnijas aizsargjosla 160 m²;*  *– siltumtīklu aizsargjosla 18 m²;*  *– kanalizācijas pašteces vada aizsargjosla 160 m²;*  *– ēka (būves kadastra apzīmējums 0500 011 1717 001) ir vietējās nozīmes arhitektūras piemineklis “Ēka Nr.30 Noliktavas” (valsts aizsardzības nr.4708).*  Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 01.01.2018. ir 275 804 *euro* (zemes vienība – 23 061 *euro*+ būve 252 743 *euro*).  Zemes vienībai noteiktais lietošanas mērķis: 0908 *– pārējo sabiedriskās nozīmes objektu apbūve.*  Valsts nekustamais īpašums nav iznomāts.  4. **Nekustamo īpašumu** (nekustamā īpašuma kadastra Nr.0500 011 1718) ‑ zemes vienību (zemes vienības kadastra apzīmējums 0500 011 1718) 7044 m² platībā un būvi – mācību korpuss (būves kadastra apzīmējums 0500 011 1718 001) – **Nikolaja ielā 2, Daugavpilī.**  Īpašuma tiesības uz valsts nekustamo īpašumu ir nostiprinātas Latvijas valstij Finanšu ministrijas personā Daugavpils pilsētas zemesgrāmatas nodalījumā Nr. 100000116636, lēmuma datums: 05.04.2012.  Nekustamajam īpašumam zemesgrāmatas nodalījuma III daļas 1.iedaļā ir ierakstīti šādi apgrūtinājumi:  *– zemes vienība (kadastra apzīmējums 0500 011 1718) un būve (kadastra apzīmējums 0500 011 1718 001) atrodas valsts nozīmes pilsētbūvniecības pieminekļa “Daugavpils cietoksnis ar priekštilta nocietinājumu “(valsts aizsardzības Nr.7428) un valsts nozīmes arhitektūras pieminekļa “Daugavpils cietokšņa apbūve”(valsts aizsardzības Nr.4687) teritorijā un ir tā daļa - 8338 m²;*  *– nostiprināts ceļa servitūts par labu nekustamajam īpašumam Ordeņa ielā 110, Daugavpils (zemesgrāmatas nodalījums Nr. 100000111658) teritorija 178 m²;*  *– būve (kadastra apzīmējums 0500 011 1718 001) ir vietējās nozīmes arhitektūras piemineklis “Ēka Nr.28 Kareivju kazarmas” (valsts aizsardzības nr.4706);*  *– 0,4 kV elektrisko tīklu kabeļu līnijas aizsargjosla 40  m²;*  *– siltumtīklu kanālos aizsargjosla 110 m².*  Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 01.01.2018. ir 155 476 *euro* (zemes vienība – 16 060 *euro*+ būve 139 416 *euro*).  Zemes vienībai noteiktais lietošanas mērķis: 0908 – *pārējo sabiedriskās nozīmes objektu apbūve.*  Valsts nekustamais īpašums nav iznomāts.  5. **Nekustamo īpašumu** (nekustamā īpašuma kadastra Nr.0500 011 1805) - zemes vienību (zemes vienības kadastra apzīmējums 0500 011 1805) 9503 m² platībā un būvi – mācību korpuss (būves kadastra apzīmējums 0500 011 1805 001) - **Hekeļa ielā 3, Daugavpilī.**  Īpašuma tiesības uz valsts nekustamo īpašumu ir nostiprinātas Latvijas valstij Finanšu ministrijas personā Daugavpils pilsētas zemesgrāmatas nodalījumā Nr. 100000130626, lēmuma datums: 19.05.2014.  Nekustamajam īpašumam zemesgrāmatas nodalījuma III daļas 1.iedaļā ir ierakstīti šādi apgrūtinājumi:  *– valsts nozīmes kultūras pieminekļa teritorija un objekti: Daugavpils cietoksnis ar priekštilta nocietinājumu 8190 m²;*  *– elektrisko tīklu kabeļu līnijas aizsargjosla 66  m²;*  *– ūdensvada aizsargjosla 720 m²;*  *– siltumtīklu siltumtrases kanāla aizsargjosla 100 m²;*  *– ekspluatācijas aizsargjoslas teritorija gar ielu vai ceļu - sarkanā līnija 1526 m².*  Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 01.01.2018. ir 307 231 *euro* (zemes vienība – 17 179  *euro*+ būve 290 052 *euro*).  Zemes vienībai noteiktais lietošanas mērķis: 0908 – *pārējo sabiedriskās nozīmes objektu apbūve.*  Valsts nekustamais īpašums nav iznomāts.  6. **Nekustamo īpašumu** (nekustamā īpašuma kadastra Nr.0500 011 1806) - zemes vienību (zemes vienības kadastra apzīmējums 0500 011 1806) 13179 m² platībā un būvi (būves kadastra apzīmējums 0500 011 1806 001) - **Hekeļa ielā 1, Daugavpilī.**  Īpašuma tiesības uz valsts nekustamo īpašumu ir nostiprinātas Latvijas valstij Finanšu ministrijas personā Daugavpils pilsētas zemesgrāmatas nodalījumā Nr. 100000129009, lēmuma datums: 08.03.2012..  Nekustamajam īpašumam zemesgrāmatas nodalījuma III daļas 1.iedaļā ir ierakstīti šādi apgrūtinājumi:  *–nostiprināts ceļa servitūts par labu nekustamajam īpašumam “cietokšņa teritorija patvertne Nr.1”, Daugavpils (zemesgrāmatas nodalījuma Nr.100000090866 ) 107 m²;*  *– nekustamais īpašums atrodas Daugavpils pilsētas pilsētbūvniecības pieminekļa teritorijā, Daugavpils cietoksnis ar priekštilta nocietinājumu 13179 m²;*  *– uz zemes gabala atrodas aizsargājama būve “Administratīvā ēka” kadastra apzīmējums 0500 011 2018 001 3636 m²;*  *– elektrisko tīklu kabeļu līnijas aizsargjosla 290  m²;*  *– apakšzemes kabeļu līnijas aizsargjosla 263 m²;*  *– siltumtīkla aizsargjosla 210 m².*  Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 01.01.2018. ir 98 995 *euro* (zemes vienība – 246 39  *euro*+ būve 74 356 *euro*).  Zemes vienībai noteiktais lietošanas mērķis: 0908 – *pārējo sabiedriskās nozīmes objektu apbūve.*  Valsts nekustamais īpašums nav iznomāts.  Visi rīkojuma projektā iekļautie nekustamie īpašumi atrodas Daugavpils cietokšņa teritorijā.  Saskaņā ar likuma "Par kultūras pieminekļu aizsardzību" 8.pantu, kultūras pieminekli var atsavināt, ja par nodomu to atsavināt īpašnieks ir paziņojis Nacionālajai kultūras mantojuma pārvaldei, attiecīgās reģionālās nodaļas inspektors, ja tas nepieciešams, ir apsekojis kultūras pieminekli un nākamais tā īpašnieks ir saņēmis Nacionālās kultūras mantojuma pārvaldes norādījumus par šā kultūras pieminekļa izmantošanu un saglabāšanu un viņam šie norādījumi ir izskaidroti.  VNĪ ir saņēmusi Nacionālās kultūras mantojuma pārvaldes Latgales reģionālajā nodaļas (turpmāk – Pārvalde) 07.11.2018. vēstuli Nr.NKMP/2018/14.3-04/5284 “Par nosacījumiem valsts aizsargājamo kultūras pieminekļu atsavināšanai”.  Vēstulē Pārvalde informē, ka ēka Aleksandra ielā 5 ir vietējās nozīmes arhitektūras piemineklis “Ēka Nr.43 Kareivju kazarmas”, valsts aizsardzības nr. 4710. Latvijas republikas Finanšu ministrijai 20.02.2014. ir izsniegti norādījumi par arhitektūras pieminekļa izmantošanu un saglabāšanu nr. 14.3-07/33. Ēka Hekeļa ielā 1 ir vietējās nozīmes arhitektūras piemineklis “Ēka Nr.31 Kareivju kazarmas”, valsts aizsardzības nr. 4709, norādījumi par arhitektūras pieminekļa izmantošanu un saglabāšanu izsniegti 20.04.2014. nr. 14.3-07/32. Ēka Mihaila ielā 11 ir vietējās nozīmes arhitektūras piemineklis “Ēka Nr.30 Noliktavas”, valsts aizsardzības nr. 4708, izsniegti norādījumi par arhitektūras pieminekļa izmantošanu un saglabāšanu 08.04.2014. nr. 14.3-07/97. Ēka Nikolaja ielā 2 ir vietējās nozīmes arhitektūras piemineklis “Ēka Nr.28 Kareivju kazarmas”, valsts aizsardzības nr. 4706, 20.02.2014. ir izsniegti norādījumi par arhitektūras pieminekļa izmantošanu un saglabāšanu nr. 14.3-07/29.  Savukārt ēkas Aleksandra ielā 5A un Hekeļa ielā 3 nav iekļautas Valsts aizsargājamo kultūras pieminekļu sarakstā kā atsevišķi kultūras pieminekļi, bet tās atrodas valsts nozīmes pilsētbūvniecības pieminekļa “Daugavpils cietoksnis ar priekštilta nocietinājumu” ar valsts aizsardzības nr. 7428 un valsts nozīmes arhitektūras pieminekļa “Daugavpils cietokšņa apbūve” ar valsts aizsardzības nr. 4687 teritorijā.  Vienlaikus vēstulē Pārvalde informē, ka tai nav iebildumu par nekustamo īpašumu atsavināšanu.  Pārvaldes Latgales reģionālā nodaļa ir sagatavojusi norādījumu projektus par vietējās nozīmes arhitektūras pieminekļu Aleksandra ielā 5, Hekeļa ielā 1, Mihaila ielā 11 un Nikolaja ielā 2 Daugavpilī, Daugavpils cietoksnī izmantošanu un saglabāšanu un lūdz iepazīstināt ar norādījumiem nākamos iespējamos īpašniekus par kultūras pieminekļu aizsardzības prasībām. Savukārt norādījumu izsniegšana nekustamajiem īpašumiem Aleksandra ielā 5A un Hekeļa ielā 3, Daugavpilī, nav nepieciešama.  Pārvalde paskaidro, ka jaunie norādījumi kā administratīvs akts var tikt izdoti tikai adresātiem- īpašniekiem, kas par tādiem ierakstīti zemesgrāmatā. Ja īpašnieks Pārvaldei ir paziņojis par nodomu nekustamo īpašumu atsavināt un kontaktējas ar Pārvaldi, lai vienotos par apsekošanu, tad nav šķēršļu atsavināšanas darījumu noslēgšanai. Kad darījums būs noslēgts, un jauno īpašnieku īpašumtiesības reģistrētas zemesgrāmatā, Pārvalde izsniegs jaunus norādījumus. Pārvalde norāda, ka nekustamā īpašuma īpašniekiem ir saistoši tiesību akti, kas regulē augstākminēto kultūras mantojuma objektu aizsardzību, kuru teritorijā nekustamie īpašumi atrodas.  Saskaņā ar Atsavināšanas likumā 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus.  Izsoles noteikumiem tiks pievienoti Pārvaldes Latgales reģionālā nodaļa sagatavotie norādījumu projekti par vietējās nozīmes arhitektūras pieminekļu Aleksandra ielā 5, Hekeļa ielā 1, Mihaila ielā 11 un Nikolaja ielā 2 Daugavpilī, Daugavpils cietoksnī, izmantošanu un saglabāšanu, tādejādi nodrošinot, ka nākamie iespējamie valsts nekustamo īpašumu īpašnieki tiek iepazīstināti ar norādījumiem par kultūras pieminekļu aizsardzības prasībām.  VNĪ Īpašumu izvērtēšanas komisija 2018.gada 4.oktobrī (prot. Nr.IZKP-18/40, 7.punkts) ir pieņēmusi lēmumu – noteiktā kārtībā sagatavot un virzīt izskatīšanai Ministru kabineta rīkojuma projektu par valsts nekustamo īpašumu, kas atrodas Daugavpils cietokšņa teritorijā, atsavināšanu. Pieņemot lēmumu par atsavināšanu VNĪ Īpašumu izvērtēšanas komisija ņēma vērā:  – VNĪ portfeļa attīstības stratēģijas pamatprincipus, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā;  – nekustamo īpašumu tirgus situāciju un izmantošanas iespējas. Daugavpils cietokšņa teritorijā esošie valsts nekustamie īpašumi ir sliktā tehniskā stāvoklī, lielākā daļa no tiem jau vairāk kā 20 gadus netiek izmantoti. Nekustamo īpašumu sastāvā esošās būves bez kapitālieguldījumu veikšanas pašreizējā stāvoklī nevar tikt ne izmantotas, ne iznomātas.  – nekustamo īpašumu rentabilitātes rādītājus – valsts nekustamo īpašumu rentabilitāte par 2018.gada 1. pusgadu ir negatīva (- 13 977 *euro*).  Ņemot vērā, ka VNĪ nav zināmas valsts pārvaldes funkcijas, kuru nodrošināšanai būtu lietderīgi saglabāt valsts īpašumā nekustamos īpašumus – optimālākais risinājums tos virzīt atsavināšanai.  Valsts nekustamo īpašumu atsavināšanu saskaņā ar Atsavināšanas likuma 4.panta otro daļu ierosina Finanšu ministrija (VNĪ).  Projekts paredz nekustamo īpašumu valdītājam – Finanšu ministrijai uzdevumu nodot pircējiem valsts nekustamos īpašumus 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem veikt noteiktas darbības noteiktos termiņos ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.  Saskaņā ar Ministru kabineta 2005.gada 22.novembra sēdes protokollēmumā (prot. Nr.68 32.§) “Par Daugavpils pilsētas un rajona policijas pārvaldes un Īslaicīgās aizturēšanas izolatora nodrošināšanu ar piemērotām telpām Daugavpils cietokšņa ēku kompleksā” un Ministru kabineta 2007.gada 20.februāra sēdes protokollēmumā (prot. Nr.14 40.§) “Par Valsts policijas koledžas Latgales reģiona filiāles izvietošanu Daugavpils cietokšņa ēku kompleksā” dotajiem uzdevumiem un Ministru kabineta 2010.gada 17.augusta sēdes protokollēmuma (prot. Nr.42 21.§) “Informatīvais ziņojums “Par turpmāko rīcību ar valsts akciju sabiedrības “Valsts nekustamie īpašumi” būvniecības projektiem”” 2.2.1., 3.2.1. un 3.3.9.apakšpunktu VNĪ nodrošinājusi darbības tehniskā projekta “Daugavpils pilsētas un rajona policijas pārvaldes komplekss (no 2011.gada Valsts policijas Latgales reģiona pārvaldes komplekss), īslaicīgās aizturēšanas vieta, Valsts policijas koledžas Latgales reģiona filiāle un Daugavpils zonālais valsts arhīvs rekonstrukcija Daugavpils cietokšņa teritorijā, Daugavpilī” (turpmāk – Projekts) izstrādei, pārprojektēšanai un ekspertīzei. Pēc pārprojektēšanas darbu veikšanas, Projekts sadalīts 6 kārtās:  - būvniecības 1.kārta (I posms) Iekšlietu ministrijas administratīvās ēkas Nr.1 (būves kadastra apzīmējums 0500 011 1709 001) Komandanta ielā 7, Daugavpilī, pārbūve; administratīvās ēkas Nr.13 (būves kadastra apzīmējums 0500 011 2015 001) Konstantīna ielā 8, Daugavpilī, pārbūve; jaunas īslaicīgā aizturēšanas vietas Nr.14 (būves kadastra apzīmējums 0500 011 2015 002) Hospitāļu ielā 3, Daugavpilī, būvniecība; transformatora apakšstacijas Nr.15 (būves kadastra apzīmējums 0500 011 2015 108) Hospitāļu ielā 3, Daugavpilī, pārbūve;  - būvniecības 2.kārta (II posms) Iekšlietu ministrijas kriminālistikas laboratorijas Nr.3 (būves kadastra apzīmējums 0500 011 2016 001) 2.Oficieru ielā 3, Daugavpilī, pārbūve;  - būvniecības 3.kārta (II posms) jaunas Iekšlietu ministrijas autosaimniecības ēkas ar automazgātuvi Nr.6 būvniecība;  - būvniecības 4.kārta (II posms) jauna Iekšlietu ministrijas sporta kompleksa, ēdnīcas, šautuves Nr.4 (nekustamā īpašuma kadastra numurs 0500 011 2019) Oficieru ielā 238, Daugavpilī, būvniecība;  - būvniecības 5.kārta (II posms) Iekšlietu ministrijas Valsts policijas koledžas Latgales reģionālās filiāles Nr.7 (būves kadastra apzīmējums 0500 011 2018 001) Hekeļa ielā 2, Daugavpilī, pārbūve; dienesta viesnīcas Nr.2 – 7 (būves kadastra apzīmējums 0500 011 1805 001) Hekeļa ielā 3, Daugavpilī, pārbūve;  - būvniecības 6.kārta (II posms) Kultūras ministrijas Daugavpils zonālā valsts arhīva Nr.8 (nekustamā īpašuma kadastra numurs 0500 011 1705) Komandanta ielā 9, Daugavpilī, pārbūve.  Būvniecības I kārta (I posms) ir īstenota un būves (ēkas) nodotas ekspluatācijā 2013.gada aprīlī.  Būvniecības 2. - 6.kārtas (II posms) īstenošana vairākkārtīgi atlikta (Ministru kabineta 2010.gada 17.augusta sēdes protokollēmuma (prot. Nr.42 21.§) “Informatīvais ziņojums “Par turpmāko rīcību ar valsts akciju sabiedrības “Valsts nekustamie īpašumi” būvniecības projektiem”” 3.2.1. un 3.3.9.apakšpunkts; Ministru kabineta 2011.gada 9.augusta sēdes protokollēmuma (prot. Nr.47 23.§) “Informatīvais ziņojums “Par turpmāko rīcību ar valsts akciju sabiedrības “Valsts nekustamie īpašumi” būvniecības projektiem”” 3.1.1. un 3.2.5.apakšpunkts; Ministru kabineta 2012.gada 16.augusta sēdes protokollēmuma (prot. Nr.46 5.§) “Informatīvais ziņojums “Par turpmāko rīcību ar valsts akciju sabiedrības “Valsts nekustamie īpašumi” būvniecības projektiem”” 2.1.1. un 2.2.5.apakšpunkts).  Ministru kabineta 2012.gada 16.augusta sēdes protokollēmuma (prot. Nr.46 5.§) “Informatīvais ziņojums “Par turpmāko rīcību ar valsts akciju sabiedrības “Valsts nekustamie īpašumi’ būvniecības projektiem”” 3.punktā tika noteikta ministriju turpmāka rīcība saistībā ar atliktajiem projektiem, tostarp noteikts, ja ministrijām (to padotības iestādēm) turpmāk nav nepieciešama būvniecības projekta īstenošana (būvniecības projekts ir nosakāms par izbeidzamu) un tajā VNĪ ir izveidojušies faktiskie būvniecības un ar to finansēšanu saistītie izdevumi, sadarbībā ar Finanšu ministriju ir jāsagatavo priekšlikumi par optimālāko faktisko izdevumu atmaksas kārtību un tie izskatāmi Ministru kabinetā likumprojekta “Par vidēja termiņa budžeta ietvaru 2014.-2016.gadam” un likumprojekta “Par valsts budžetu 2014.gadam” sagatavošanas procesā kopā ar visu ministriju papildu finanšu resursu pieprasījumiem, ņemot vērā Vidēja termiņa budžeta ietvara likumā noteikto.  Saskaņā ar Ministru kabineta 2014.gada 18.marta sēdes protokollēmuma (prot. Nr.17 30.§) “Informatīvais ziņojums “Par Daugavpils cietokšņa turpmākās attīstības perspektīvām un to finansēšanas modeļiem”” 7.punktu Iekšlietu ministrijai un Kultūras ministrijai aktuāla ir Projekta būvniecības 2., 4. un 6.kārtas (II posms) īstenošana (saskaņā ar Ministru kabineta 2016.gada 13.septembra sēdes protokollēmumu (prot. Nr.45 8.§) “Par Ministru kabineta 2014.gada 18.marta sēdes protokollēmuma (prot. Nr.17 30.§) "Informatīvais ziņojums "Par Daugavpils cietokšņa turpmākās attīstības perspektīvām un to finansēšanas modeļiem"" 7. un 9.punktā dotā uzdevuma izpildi” pagarināts 7.punktā dotā uzdevuma izpildes termiņš līdz 2018.gada 1.maijam un Kultūras ministrija noteikta par atbildīgo programmas "Mantojums – 2018. Kultūras infrastruktūras uzlabošanas programma 2006. – 2018.gadam" grozījumu izstrādē par Daugavpils zonālā valsts arhīva būves (ēkas) pārbūvi (attīstības II posms) Daugavpils cietoksnī un Iekšlietu ministrija noteikta par atbildīgo tiesību akta projekta izstrādē par nepieciešamo finansējumu Valsts policijas Latgales reģiona pārvaldes filiāles būvju (ēku) pārbūvei un būvniecībai (kriminālistikas laboratorijas pārbūvei un sporta kompleksa izbūvei (attīstības II posms)).  Savukārt saskaņā ar informatīvajā ziņojumā “Par Daugavpils cietokšņa turpmākās attīstības perspektīvām un to finansēšanas modeļiem” norādīto Iekšlietu ministrija ierosinājusi atteikties no Projekta II posma 3.kārtas (autosaimniecības ēkas ar auto mazgātuvi izbūves) un 5.kārtas (Valsts policijas koledžas Latgales reģionālās filiāles ēkas rekonstrukcijas un dienesta viesnīcas ēkas rekonstrukcija), jo šo kārtu īstenošana neatbilst pašreizējām vajadzībām un nākotnes attīstības plāniem.  Ņemot vērā to, ka:  - VNĪ Īpašumu izvērtēšanas komisija 2018.gada 4.oktobrī (prot. Nr.IZKP-18/40, 7.punkts) ir pieņēmusi lēmumu noteiktā kārtībā sagatavot un virzīt izskatīšanai Ministru kabineta rīkojuma projektu par valsts nekustamā īpašuma (nekustamā īpašuma kadastra Nr.0500 011 1805) Hekeļa ielā 3, Daugavpilī, atsavināšanu, kuru saskaņā ar izstrādāto Projektu bija plānots pielāgot dienesta viesnīcas vajadzībām (II posma 5.kārta);  - Iekšlietu ministrija ierosinājusi atteikties no projekta II posma 3. un 5.kārtas īstenošanas, taču līdz šim Ministru kabinets nav noteicis to īstenošanu par izbeidzamu;  - joprojām nav rasts risinājums VNĪ faktisko ar Projekta izstrādi, pārprojektēšanu un ekspertīzi saistīto izdevumu segšanu (kopumā par II posma 2. - 6.kārtu 3 685 696,80 *euro* apmērā);  - Iekšlietu ministrijai un Kultūras ministrijai joprojām ir aktuāla būvniecības 2., 4. un 6.kārtas (II posms) īstenošana;  ir izstrādāts Ministru kabineta sēdes protokollēmuma projekts, kas paredz izbeigt turpmākos izpildes darbus Projekta attīstības II posma būvniecības 3.kārtai (autosaimniecības ēkas ar auto mazgātuvi izbūves) un 5.kārtai (Valsts policijas koledžas Latgales reģionālās filiāles ēkas rekonstrukcija un dienesta viesnīcas ēkas rekonstrukcija) un Iekšlietu ministrijai jautājumu par uz šīm kārtām attiecināmo VNĪ faktisko būvniecības izdevumu segšanu risināt, iesniedzot Ministru kabinetā tiesību akta projektu par nepieciešamo finansējumu Valsts policijas Latgales reģiona pārvaldes filiāles būvju (ēku) pārbūvei un būvniecībai (attīstības II posma 2. kārtas (Kriminālistikas laboratorijas pārbūve) un 4. kārtas (Sporta kompleksa jaunbūve) īstenošana). | | | |
| 3 | | |  | | --- | | Projekta izstrādē iesaistītās institūcijas un publiskas personas kapitālsabiedrības | | | | Projekta izstrādē ir iesaistīta VNĪ un Finanšu ministrija. | | | |
| 4. | | Cita informācija | | | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties projektā iekļautos valsts nekustamos īpašumus. | | | |
| 2. | Tiesiskā regulējuma ietekme uz tautsaimniecību un administratīvo slogu | | | | Projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. | | | |
| 3. | Administratīvo izmaksu monetārs novērtējums | | | | Projekta tiesiskais regulējums administratīvo slogu neietekmē. | | | |
| 4. | |  | | --- | | Atbilstības izmaksu monetārs novērtējums | | | | | Projekta tiesiskais regulējums atbilstības izmaksas nerada | | | |
| 5. | Cita informācija | | | | Nav | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| **Rādītāji** | | | | **2019. gads** | | Turpmākie trīs gadi (tūkst. *euro*) | | |
| **2020.** | **2021.** | **2022.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2019. gadu | Izmaiņas, salīdzinot ar kārtējo 2019. gadu | Izmaiņas, salīdzinot ar kārtējo 2019.  gadu |
| 1 | | | | 2 | 3 | 4 | 5 | 6 |
| 1. Budžeta ieņēmumi: | | | | Nav precīzi aprēķināms | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | | | | Nav precīzi aprēķināms | | | | |
| 1.2. valsts speciālais budžets | | | | 0 | | | | |
| 1.3. pašvaldību budžets | | | | 0 | | | | |
| 2. Budžeta izdevumi: | | | | 0 | | | | |
| 2.1. valsts pamatbudžets | | | | 0 | | | | |
| 2.2. valsts speciālais budžets | | | | 0 | | | | |
| 2.3. pašvaldību budžets | | | | 0 | | | | |
| 3. Finansiālā ietekme: | | | | Nav precīzi aprēķināms | | | | |
| 3.1. valsts pamatbudžets | | | | Nav precīzi aprēķināms | | | | |
| 3.2. speciālais budžets | | | | 0 | | | | |
| 3.3. pašvaldību budžets | | | | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | | X | 0 | | | |
| 5. Precizēta finansiālā ietekme: | | | | X | Nav precīzi aprēķināms | | | |
| 5.1. valsts pamatbudžets | | | |
| 5.2. speciālais budžets | | | |
| 5.3. pašvaldību budžets | | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | Nav precīzi aprēķināms | | | | |
| 6.1. detalizēts ieņēmumu aprēķins | | | |
| 6.2. detalizēts izdevumu aprēķins | | | |
| 7. Amata vietu skaita izmaiņas | | | | Projekts šo jomu neskar. | | | | |
| 8. Cita informācija | | | | Projekta īstenošanai nav nepieciešami papildus līdzekļi no valsts vai pašvaldību budžeta. Projektu VNĪ īstenos par saviem līdzekļiem. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | |
| Projekts šo jomu neskar. | | | | | | | | |
|  | | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | |
| Projekts šo jomu neskar. | | | | | | | | |
|  | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | |
| 1. | | | Plānotās sabiedrības līdzdalības un komunikācijas aktivitātes saistībā ar projektu | | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.  Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis” ‑ institūcijas, kas organizē nekustamā īpašuma atsavināšanu – VNĪ mājas lapā un attiecīgās pašvaldības teritorijā izdotajā laikrakstā. | | | |
| 2. | | | Sabiedrības līdzdalība projekta izstrādē | | Projekts šo jomu neskar. | | | |
| 3. | | | Sabiedrības līdzdalības rezultāti | | Projekts šo jomu neskar. | | | |
| 4. | | | Cita informācija | | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VNĪ, Finanšu ministrija, Iekšlietu ministrija, Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J.Reirs

Bružas 67024927

[Vita.Bruzas@vni.lv](mailto:Vita.Bruzas@vni.lv)